 “Ni kocha tu kuwatumia na naona amefanikiwa sana, lakini Simba iko vizuri kila idara, sioni sehemu ya kuimarisha. Mwanzoni ilikuwa inakosa stamina kitu kilichonifanya nigombane sana na Dylan Kerr (kocha wa Simba aliyetimuliwa), lakini sasa Mayanja ameshughulikia,” alisema Matola anayeifundisha timu ya Geita Gold.Alisema kuwa Yanga na Azam wakiteleza tu imekula kwao kwani tayari Simba wana kitu mkononi na wao wanatafuta ushindi kwenye mechi zao za viporo. Simba inaongoza Ligi Kuu Tanzania Bara ikiwa na pointi 57 ikifuatiwa na Yanga na Azam zenye pointi 50 kila moja.Akiizungumzia timu yake ya Geita Gold Mine ambayo matokeo yake ya mchezo wa mwisho wa Ligi Daraja la Kwanza yamesimamishwa kwa tuhuma za kupanga matokeo, alisema anaamini wakipanda daraja watatoa ushindani.